બોલિવૂડનાં ગીતો આજકાલ આઇટમ સોંગ બનીને રહી ગયાં છે. ઘણી બધી ટોચની અભિનેત્રીઓ પણ આઇટમ સોંગ કરતાં અચકાતી નથી. આવા સંજોગોમાં બોલિવૂડ અભિનેત્રી માધુરી દીક્ષિત પણ આઇટમ સોંગ પ્રત્યેના પ્રેમથી બાકાત નથી. તે કહે છે કે બોલિવૂડમાં મારી ઓળખ અભિનય અને નૃત્યના કારણે જ થઇ છે. બોલિવૂડે મને નામ અને શોહરત આપ્યાં છે. એ વસ્તુ જરૂરી છે કે લોકો બોલિવૂડમાં સારું નૃત્ય જોવાનું પસંદ કરે છે. મેં જે કેટલાંક નટખટ ગીતો કર્યાં છે તેનું શ્રેય સરોજ ખાનને જાય છે, કેમ કે તેનામાં અદા અને નજાકત છે. કથ્થક શીખ્યા બાદ ડાન્સરમાં જાતે જ અદા અને નજાકત આવી જાય છે. આજકાલ ક્યાંક ને ક્યાંક તે મિસ થઇ રહ્યું છે, પરંતુ મને આઇટમ સોંગ કરવાનો ચાન્સ મળશે તો હું ના નહીં કહું.